Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 588

6. Mágneses erőtér VIZSGASZINTEK TÉMÁK Középszint Emelt szint 6.1 A mágneses erőtér jellemzői és szemléltetése, erőhatások mágneses erőtérben Ismertesse a mágneses erőtér fogalmát és értelmezze jellemzőit (térerősség, indukció, fluxus, gerjesztés). Szemléltesse ábrázolással a mágneses teret. Értelmezze a mágneses erőtér erőhatásait. Határozza meg a mágneses tér és az áram kölcsönhatásánál fellépő erőhatás összefüggését. Mutassa be az állandó mágnes mágnesességének anyagszerkezeti okait. Értelmezze a gerjesztési törvényt. Számítsa ki egyszerű mágneses körök alapjellemzőit. Mutassa be a mágneses erő irányának meghatározását. 6.2 Anyagok viselkedése mágneses térben Mutassa be az anyagok viselkedését mágneses erőtérben (elemi mágnesek, domének). Értelmezze a diamágneses, a paramágneses és a ferromágneses anyagok fogalmát, gyakorlati jellemzőit. 2009/56. szám Mutassa be a mágnesezési görbéket, értelmezze a mágneses permeabilitást. Értelmezze a hiszterézist. Hasonlítsa össze a keménymágneses és a lágymágneses anyagokat. Mutassa be a hiszterézis gyakorlati szerepét. 6.3 Elektromágneses indukció Értelmezze az indukált feszültség nagyságát meghatározó indukciótörvényt. Értelmezze az indukált feszültség irányát meghatározó Lenz törvényt. Ismertesse a mozgási-, a nyugalmi-, az önés a kölcsönös indukciót. Ismertesse az önindukciós tényező (induktivitás) fogalmát és mértékegységét. Ismertesse az induktivitás be- és kikapcsolásánál fellépő jelenségeket. Ismertesse az induktivitás energiáját meghatározó tényezőket. Mutassa be a szkinhatás gyakorlati vonatkozásait. Magyarázza el az örvényáram létrejöttének okait. Mutassa be az örvényáram gyakorlati vonatkozásait.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes